ระเบียบกระทรวงสาธารณสุขว่าด้วยข้อจำกัดและเงื่อนไขในการประกอบโรคศิลปะของผู้ประกอบโรคศิลปะสาขาการแก้ไขความผิดปกติของการสื่อความหมายพ.ศ. ๒๕๕๒ อาศัยอำนาจตามมาตรา๗ และมาตรา ๓๗ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะออกระเบียบไว้ดังนี้ข้อ ๑ ระเบียบนี้เรียกว่า ระเบียบกระทรวงสาธารณสุขว่าด้วยข้อจำกัดและเงื่อนไขในการประกอบโรคศิลปะของผู้ประกอบโรคศิลปะสาขาการแก้ไขความผิดปกติของการสื่อความหมายพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ผู้ประกอบโรคศิลปะสาขาการแก้ไขความผิดปกติของการสื่อความหมายสามารถตรวจประเมินและวินิจฉัยภาวะความผิดปกติของการสื่อความหมายดังต่อไปนี้๓.๑ประเมินผลการทำงานของอวัยวะที่ใช้ในการสื่อความหมายเกี่ยวข้องกับการพูด การกลืน การได้ยินและลักษณะการเคลื่อนไหวของร่างกายที่เกี่ยวข้องกับการสื่อความหมาย ทั้งนี้ อาจทำร่วมกับแพทย์๓.๒ตรวจประเมินพัฒนาการด้านภาษา การพูด และการได้ยิน๓.๓ตรวจประเมินและวินิจฉัยความผิดปกติ ด้านภาษา การพูด และการได้ยิน๓.๔ตรวจประเมินและวินิจฉัยความผิดปกติของการกลืนที่เกี่ยวข้องกับการพูด๓.๕ตรวจประเมินและวินิจฉัยความผิดปกติของการทรงตัวที่เกิดจากพยาธิสภาพของประสาทหูชั้นใน๓.๖ตรวจประเมินและวินิจฉัยด้วยเครื่องมือทางการแก้ไขความผิดปกติของการสื่อความหมายตามที่กำหนดในมาตรฐานวิชาชีพข้อ ๔ ให้ผู้ประกอบโรคศิลปะสาขาการแก้ไขความผิดปกติของการสื่อความหมายสามารถบำบัด แก้ไขและฟื้นฟูด้วยเครื่องมือและหรือวิธีการทางการแก้ไขความผิดปกติของการสื่อความหมายดังต่อไปนี้๔.๑กระตุ้นพัฒนาการด้านภาษาและการพูด ในเด็กที่มีพัฒนาการด้านภาษาและการพูดล่าช้า๔.๒บำบัด แก้ไข และฟื้นฟูสมรรถภาพทางการได้ยิน การพูดและภาษาสำหรับผู้ที่มีความผิดปกติของการสื่อความหมาย๔.๓บำบัด แก้ไข และฟื้นฟูความผิดปกติของการกลืนที่เกี่ยวข้องกับการพูด๔.๔บำบัด แก้ไขและฟื้นฟูความผิดปกติของการทรงตัวที่เกิดจากพยาธิสภาพของประสาทหูชั้นใน๔.๕บำบัดด้วยวิธีการและอุปกรณ์การสื่อความหมายเสริม และการสื่อความหมายทางเลือก (Augmentative & Alternative Communication)๔.๖บำบัด แก้ไข และฟื้นฟูผู้ที่มีความบกพร่องทางการเรียนรู้ (Learning Disability)๔.๗วิเคราะห์และเลือกเครื่องช่วยการได้ยิน ให้คำแนะนำการใช้และการดูแลรักษาเครื่องช่วยการได้ยิน๔.๘วิเคราะห์และบำบัดเสียงรบกวนในหู๔.๙แนะนำ เพื่อส่งเสริมสุขภาพและพัฒนาการด้านการสื่อความหมาย๔.๑๐แนะนำการป้องกันความผิดปกติของการสื่อความหมายข้อ ๕ ตรวจประเมิน วินิจฉัย บำบัด แก้ไขและฟื้นฟูภาวะความผิดปกติของการสื่อความหมายด้วยเครื่องมือและวิธีการอื่น ๆภายใต้เงื่อนไข ดังต่อไปนี้๕.๑เครื่องมือและวิธีการดังกล่าวต้องเป็นไปตามมาตรฐานการประกอบโรคศิลปะ สาขาการแก้ไขความผิดปกติของการสื่อความหมาย๕.๒ผู้ประกอบโรคศิลปะสาขาการแก้ไขความผิดปกติของการสื่อความหมาย ต้องผ่านการอบรมเกี่ยวกับการใช้เครื่องมือและวิธีการดังกล่าวในโครงการหรือหลักสูตรที่ได้รับการรับรองโดยคณะกรรมการวิชาชีพสาขาการแก้ไขความผิดปกติของการสื่อความหมายข้อ ๖ในกรณีสถานพยาบาลที่มีเฉพาะนักแก้ไขการพูดหรือนักแก้ไขการได้ยินสามารถประกอบโรคศิลปะสาขาการแก้ไขความผิดปกติของการสื่อความหมายภายใต้เงื่อนไขดังต่อไปนี้๖.๑นักแก้ไขการพูดสามารถทำการตรวจประเมิน วินิจฉัย บำบัด แก้ไข ฟื้นฟูและส่งเสริมสุขภาพ เฉพาะภาวะความผิดปกติของการได้ยินเบื้องต้นได้๖.๒นักแก้ไขการได้ยินสามารถทำการตรวจประเมิน วินิจฉัย บำบัด แก้ไข ฟื้นฟูและส่งเสริมสุขภาพ เฉพาะภาวะความผิดปกติของภาษา และการพูดเบื้องต้นได้๖.๓นักแก้ไขการพูดหรือนักแก้ไขการได้ยินสามารถทำการตรวจประเมิน วินิจฉัย บำบัด แก้ไขฟื้นฟู และส่งเสริมสุขภาพ ด้านความผิดปกติของการสื่อความหมายเพิ่มเติมได้ เมื่อผ่านการฝึกอบรมตามเงื่อนไขข้อ๕.๒ข้อ ๗ ในกรณีที่มีปัญหาตามระเบียบนี้ให้ปลัดกระทรวงสาธารณสุขเป็นผู้วินิจฉัยชี้ขาดข้อ ๘ให้ปลัดกระทรวงสาธารณสุขเป็นผู้รักษาการตามระเบียบนี้ประกาศณ วันที่ ๘ กันยายน พ.ศ. ๒๕๕๒วิทยา แก้วภราดัยรัฐมนตรีว่าการกระทรวงสาธารณสุขปริยานุช/จัดทำ๑๑ พฤศจิกายน๒๕๕๒นันท์นภัสร์/ตรวจ๑๑ พฤศจิกายน๒๕๕๒โชติกานต์/ปรับปรุง๑๕ พฤศจิกายน๒๕๕๙[๑]ราชกิจจานุเบกษา เล่ม ๑๒๖/ตอนพิเศษ ๑๖๒ ง/หน้า ๕/๕ พฤศจิกายน ๒๕๕๒